**Iskolatejjel az egészséges táplálkozásért**

Iskolánk, a kincsesbányai Kazinczy Ferenc Tagiskola is bekapcsolódott ettől az évtől a népszerű iskolatej programba.

Minden diákunk térítésmentesen kap a reggeli mellé egy pohár, higiénikusan csomagolt tejet. Az ízletes, hűtött, teljes tejet szívesen fogyasztják a gyerekek.

Emellett az iskolagyümölcs program keretében továbbra is biztosítjuk számukra heti három alkalommal a gyümölcsöt vagy gyümölcslevet.

Mindkét, állami támogatással megvalósult program az egészséges táplálkozás érdekében tett fontos lépés.

Reméljük, hosszú távon szolgálják majd az egészség megőrzését.



Kincsesbánya, 2013. szeptember 16.

Keszte Jánosné

tagintézmény-vezető